Ivona Galbrun (a-wechoù Erwanez Galbrun), ganet Yvonne Laurent e Pariz d'an 20 a viz Mezheven 1904, marvet e Brelevenez (Lannuon) d’an 22 a viz Here 1985, a zo un emsaverez vreton (anv barzhez: “Iona”). Bevañ a reas e Breizh e Mousteruz e-pad ar Brezel-bed kentañ hag eno e tommas ouzh ar brezhoneg hag ouzh Breizh. Sevel a reas e Bear ur C'helc'h Keltiek ha tro he devoe da zaremprediñ ur bern tud, evel Taldir-Jaffrennou ha Mari Manac'h (“Lady Mond”). E 1946 e savas ar gelaouenn Me a Zalc'ho, darempred etre ar c'helc'hioù keltiek. Labourat a reas gant Armañs ar C'halvez e skol vrezhonek Ploueg-ar-Mor. Kendelc'her a reas he buhez-pad da skoazellañ an emsav.